**Echinocţiu de toamnă**

*Florin T. Roman*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se prăbuşesc clipele peste aceste

năvalnice inimi. Cântă tăcerile

valsuri de piatră oceanică.

Nu trece nimeni pe uliţa rece

a nedumeririi, au plecat lumile

spre o destinaţie zadarnică.

Vântul înfulecă frunze cu ostentaţie

inexorabilă. Întreg regnul vegetal

suferă de anemie endemică.

Triunghiuri pe cer seceră norii

lui septembrie, dorurile intră uşor

într-o instinctulă polemică.